Түсті металдарды қыздыру және термиялық өндеу пештері
1 Әдістемелік пеш – көлденеңінен созылған тік бұрышты жұмысшы кеңістігі бар пеш. Қыздырылатын бұйымдар механикалық итермелегіштермен пештің тиеу шетінен қыздырылған бұйымдарды шығару шетіне дейін үздіксіз қозғалып отырады. Әдістемелік пештің температурасы оның ұзындығы бойынша біркелкі емес және оның максималды мәні бұйымдарды шығару жағында болады. Отын әдістемелік пешке бұйымдарды шығару жағынан беріледі, ал шығарылатын газдар табанда орналасқан саңылаулар арқылы ауа қыздырғыштарға жіберіледі. 

2 Камералық пеш – әдістемелік пештен өлшемдері аз және жұмысының периодты болуымен ерекшеленеді. Қыздырылатын бұйымдар табанда қыздырудың басынан алғанына дейін қозғалыссыз жатады да, кейін пештің барлық салындысы (садкасы) ауыстырылады. Температура камералық пештің барлық жұмысшы кеңістігі бойынша бірдей болады. Түсті металдар және қорытпаларға арналған қыздыру және термиялық пештері көп жағдайда электрлік қыздырумен жұмыс істейді. 

а – әдістемелік пеш; б – камералық пеш
Сурет 4. Қыздыру пештердің сұлбалары
Отқа төзімді материалдар
Отқа төзімді материалдар минералдық шикізат негізінде жасалатын және жоғары температурада өзінің функционалдық касиеттерін сақтау қабілеті бар материалдар. Жоғары температурада өтетін барлық процестерді қарқындату отқа төзімді бұйымдардың жұмысшы қасиеттерін арттыруды талап етеді. Өнеркәсіпте қолданылатын отқа төзімділердің сапасы агрегаттарының өнімділігі мен дайын өнімнің сапасына және бірлік өнімнің құнына әсерін тигізеді.
Осыған байланысты отқа төзімді материалдардан жасалған бұйымдарға қойылатын талап:

1. Механикалық беріктік

2. Жоғарғы балқу температурасы 

3. Температураның күрт өзгерістеріне тұрақтылық

4. Газ және қож әсеріне қарсыласу қабілеті

5. Жұмыс істеу барысында көлемін аз мөлшерде өзгерту

6. Төмеңгі жылу өткізгіштік және жеткілікті тығыздықтағы жылусыйымдылық

7. Пеш шегенін сапаға сәйкес салу үшын бұйымның формалары мен өлшемдері нақты болу керек.

